Diari Oficial de la Generalitat Valenciana


Sumari del DOGV 6741, del 26-03-2012 (2012/2086)

Notificació de la sentència dictada en el juí ordinari número 385/2010.
-----------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2086


Organisme emissor
:   Jutjat de Primera Instància Número 2 de Paterna

Tipus de document
:   Edicte

Notificació de la sentència dictada en el juí ordinari número 385/2010. [2012/2086]  
Assumpte civil 000385/2010  
Carolina León Freijeiro, secretària judicial, faig constar: que en este procediment s'ha dictat la resolució següent:  
«Sentència número 100/2011  
Jutgessa que la dicta: Gema Sánchez Pina.  
Lloc: Paterna (València).  
Data: 27 de setembre de 2011.  
Part demandant: Caixarenting, Sociedad Anónima.  
Advocat: Juan Blasco Albentosa.  
Procuradora: Silvia López Monzó.  
Part demandada: ECA Manipulados y Envasados, SL, i M.ª Encarnación Taverner Sánchez, en rebel·lia.  
Objecte del juí: ordinaris.  
Gema Sánchez Pina, magistrada jutgessa del Jutjat de Primera Instància i Instrucció número 2 de Paterna i partit judicial, he vist estes actuacions de juí ordinari número 385/2010, seguides a instàncies de la procuradora dels tribunals Silvia López Monzó, en nom i representació de Caixarenting, Sociedad Anónima; contra ECA Manipulados y Envasados, SL, i M.ª Encarnación Taverner Sánchez, declarats en rebel·lia en estes actuacions, sobre la reclamació d'una quantitat per l'import de 15.638,10 euros.  
Antecedents de fet  
Primer. Que la procuradora de la part actora en la representació que exercix va presentar una demanda origen d'estes actuacions, que va basar en els fets i fonaments de dret que hi va estimar aplicables, on acabava sol·licitant al Jutjat que es dictara una sentència en virtut de la qual es disposara la resolució del contracte d'arrendament de béns mobles amb manteniment subscrit l'1 de desembre de 2006, es condemnara els demandats a tornar a la part actora el bé cedit i se'ls condemnara a pagar a la demandant la suma de 15.638,10 euros, més els interessos corresponents i les costes.  
Segon. Que, després d'haver-se admés a tràmit la demanda, es va acordar citar els demandats, perquè, dins del termini de 20 dies, comparegueren en les actuacions i contestaren en la forma legal, i se'ls va advertir que, en cas que ho feren, serien declarats en rebel·lia.  
Tercer. Que, una vegada transcorregut el termini concedit als demandats, estos no s'hi van personar ni van contestar, i van ser declarats en rebel·lia. I es van convocar les parts a fi de celebrar l'audiència prèvia al juí, que es va celebrar en el seu moment amb l'assistència de la part actora. Després que la magistrada va obrir l'acte, la part actora es va afirmar i es va ratificar en la demanda plantejada i va sol·licitar que es rebera el plet a prova, proposant únicament la prova documental; en conseqüència, les actuacions van ser posades de manifest a la provisora i van quedar pendents de dictar sentència.  
Quart. Que en la tramitació d'este juí s'han observat les prescripcions legals vigents.  
Fonaments de dret  
Primer. De l'examen de la prova practicada en estes actuacions i valorant especialment els documents adjuntats a l'escrit de demanda i incorporats a la causa com a prova documental, i atés que no han comparegut els demandats a l'acte del juí, malgrat que era a ells, d'acord amb les regles que regulen la càrrega de la prova en el procés civil, a qui corresponia acreditar-ne el pagament, es deduïx la certesa, sense cap contradicció, dels fets següents:  
  
a) Que amb data 1 de desembre de 2006 es va formalitzar un contracte de rènting de vehicles entre la mercantil Caixarenting, SA, com a part arrendadora i la mercantil ECA Manipulados y Envasados, SL, (document 2 de la demanda) com a arrendatària. L'objecte del contracte de rènting era el vehicle Audi A Sportback FSI 150 AMB, matrícula SJZ5242.  
b) Que atés l'impagament pels prestataris de les quantitats degudes des de l'1 de novembre de 2008 fins a la data d'interposició de la demanda, l'entitat mercantil esmentada adés va decidir la resolució del contracte d'arrendament del bé cedit, a l'empara del que disposa la condició general 15.F, apartat 3.b, i en conseqüència, va formular la demanda corresponent contra els demandats, a fi de reclamar la suma de 15.63 euros i les costes, quantitat que es correspon amb l'import de 14 quotes impagades, interessos de demora i el 60% d'una quota, mensual successiva, no vençuda, amb venciment l'1 de gener de 2010 (document número 4 de la demanda).  
Els fets exposats més amunt determinen que la part demandada haja de pagar a l'actora la quantitat esmentada adés, en virtut de la relació d'obligació nascuda entre les parts, segons els articles 1088 i 1091 del Codi Civil, entre altres.  
Segon. Quant als interessos reclamats, i d'acord amb el que disposa l'article 1108 del Codi Civil en relació amb l'article 1100 del mateix cos legal, seran els legals, que es meritaran des de la data d'interposició de la demanda.  
Tercer. Quant a les costes causades en este procediment, i d'acord amb el que disposa l'article 394 de la Llei d'Enjudiciament Civil, cal fer-ne una imposició expressa a la part demandada.  
  
Vistos els preceptes esmentats i tots altres que hi són aplicables de manera general i pertinent,  
Dispose  
Estime íntegrament la demanda interposada per la procuradora Silvia López Monzó, en nom i representació de Caixarenting, SA, contra ECA Manipulados y Envasados, SL, i M.ª Encarnación Taverner Sánchez, en rebel·lia, declarats en rebel·lia en estes actuacions; i en conseqüència, dispose la resolució del contracte subscrit entre les parts en data 1 de desembre de 2006 i condemne els demandats a tornar a l'actora el bé cedit i a pagar a l'entitat Caixarenting, SA, la quantitat de quinze mil sis-cents trenta-huit euros i deu cèntims (15.638,10 €), més els interessos legals des de la data d'interposició de la demanda, amb la imposició expressa de les costes causades a la part demandada.  
  
Notifiqueu esta sentència a les parts.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en este Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Així mateix, i tal com disposa la disposició addicional quinzena de la Llei Orgànica 1/2009, de 3 de novembre, en cas de disconformitat amb la resolució que es notifica, junt amb l'escrit d'interposició del recurs corresponent, cal aportar un justificant documental d'haver constituït el depòsit fixat en el text legal esmentat de 50 euros, que ha d'ingressar-se en el compte de consignacions d'este Jutjat a l'entitat bancària Banesto, compte número 4532 000 [?]. I finalment, quedaran exempts del depòsit esmentat els litigants a qui se'ls haja concedit el benefici de justícia gratuïta.  
Esta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa que la va dictar, mentre celebrava audiència pública el mateix dia de la data; jo, la secretària judicial, en done fe.  
Paterna, 27 de setembre de 2011».  
I perquè valga de notificació es publica al tauler d'anuncis d'este Jutjat.  
  
Paterna, 7 de febrer de 2012.- La secretària judicial: Carolina León Freijeiro.